Document ID: /roh_data/filtered/fineweb-2-filterrobots_roh.jsonl.gz/28173

Suenter las festivitads davant il parlament èn plirs millis aderents da la regenza cumparids. In pèr tschient cuntrademonstrants però han tschivlà or Viktor Orban. Criticers rinfatschan ad el da decumponer la democrazia ed uschia er ch'el ridiculiseschia las revoltas dal 1956 cunter l'Uniun sovietica.
La revolta cunter la regenza da Stalin
Ils 23. d'october 1956 aveva l'Ungaria entschet ina revolta cunter la regenza da Stalin. Mo duas emnas suenter è questarevolta vegnida terrada a moda violenta da las truppas sovieticas. Il manaders da la revolta èn vegnids executads, praschunads u sfurzads d'emigrar.
Defensiun da la politica da fugitivs
L'Ungaria sa defenda cun tutta forza encunter il plan da l'Uniun europeica da reparter ils fugitivs tenor quotas liantas. Orban sentenziescha che l'UE giaja adina la via simpla. Ses pajais stoppia sa defender cunter la sovietisaziun da l'Europa.
RR novitads 09:00